Hanna Markkanen

Hanna Markkanen (s. 1995 Kempele) on suomalainen poliitikko. Markkanen on toiminut valtiovarainministeri Annika Saarikon viestinnästä vastaavana erityisavustajana vuoden 2023 alusta lähtien. Aikaisemmin Markkanen on työskennellyt Suomen Keskustan puoluetoimistolla poliittisena suunnittelijana, Suomen Keskustanuorten puheenjohtajana sekä eduskunta-avustajana. Markkanen on opiskellut hallintotieteitä Lapin yliopistossa, toiminut keskustanuorten liittohallituksessa sekä Pohjois-Pohjanmaan Keskustanuorten puheenjohtajana 2016–2017. Markkanen on toiminut Kempeleen kunnanvaltuutettuna ja maakuntahallituksen jäsenenä. Markkasen puoliso on keskustan kansanedustaja Antti Kurvinen.

 Lähteet 

Luokka:Suomen Keskustan poliitikot
Luokka:Keskustanuorten puheenjohtajat
Luokka:Erityisavustajat
Luokka:Kempeleen kunnanvaltuutetut
Luokka:Vuonna 1995 syntyneet
Luokka:Elävät henkilöt